Document ID: 31987L0354

Nõukogu direktiiv,
25. juuni 1987,
millega muudetakse teatavaid direktiive tööstustooteid käsitlevate liikmesriikide õigusaktide ühtlustamise kohta seoses liikmesriike tähistavate eraldusnumbrite ja -tähtedega
(87/354/EMÜ)
EUROOPA ÜHENDUSTE NÕUKOGU,
võttes arvesse Euroopa Majandusühenduse asutamislepingut, eriti selle artiklit 100,
võttes arvesse komisjoni ettepanekut, [1]
võttes arvesse Euroopa Parlamendi arvamust, [2]
võttes arvesse majandus- ja sotsiaalkomitee arvamust [3]
ning arvestades, et:
Hispaania ja Portugali ühinemisaktiga võeti tööstustooteid käsitlevate liikmesriikide õigusaktide ühtlustamist käsitlevates teatavates direktiivides kasutusele Kreeka Vabariiki tähistavad eraldustähed GR;
seose säilitamiseks Kreeka riigikeelse nimetusega tuleks kõnealust liikmesriiki tähistada eraldustähtedega EL; seetõttu tuleb asjaomaseid direktiive vastavalt muuta,
ON VASTU VÕTNUD KÄESOLEVA DIREKTIIVI:
Artikkel 1
Käesolevaga muudetakse lisas loetletud direktiive vastavalt lisas sätestatule.
Artikkel 2
1. Liikmesriigid jõustavad käesoleva direktiivi täitmiseks vajalikud õigus- ja haldusnormid 31. detsembriks 1987. Liikmesriigid teatavad sellest viivitamata komisjonile.
2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide teksti.
Artikkel 3
Käesolev direktiiv on adresseeritud liikmesriikidele.
Luxembourg, 25. juuni 1987

Labels: 18
15